laion/Wikipedia-Exotic huggingface dataset:
লুক্সেমবুর্গ জাতীয় ফুটবল দল

লুক্সেমবুর্গ জাতীয় ফুটবল দল (লুক্সেমবার্গীয়: Lëtzebuergesch Foussballnationalequipe, ফরাসি: Équipe du Luxembourg de football, জার্মান: Luxemburgische Fußballnationalmannschaft) হচ্ছে আন্তর্জাতিক ফুটবলে লুক্সেমবুর্গের প্রতিনিধিত্বকারী পুরুষদের জাতীয় দল, যার সকল কার্যক্রম লুক্সেমবুর্গের ফুটবলের সর্বোচ্চ নিয়ন্ত্রক সংস্থা লুক্সেমবুর্গ ফুটবল ফেডারেশন দ্বারা নিয়ন্ত্রিত হয়। এই দলটি ১৯১০ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯১১ সালের ২৯শে অক্টোবর তারিখে, লুক্সেমবুর্গ প্রথমবারের মতো আন্তর্জাতিক খেলায় অংশগ্রহণ করেছে; লুক্সেমবুর্গের লুক্সেমবুর্গ শহরে অনুষ্ঠিত উক্ত ম্যাচে লুক্সেমবুর্গ ফ্রান্সের কাছে ৪–১ গোলের ব্যবধানে পরাজিত হয়েছে। ৮,০০০ ধারণক্ষমতাবিশিষ্ট জসি বার্থেল স্টেডিয়ামে লাল সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লুক্সেমবুর্গের মন্ডেরকাঙ্গে-এ অবস্থিত। বর্তমানে এই দলের ম্যানেজারের দায়িত্ব পালন করছেন লুক হোলৎস এবং অধিনায়কের দায়িত্ব পালন করছেন মেসের রক্ষণভাগের খেলোয়াড় লঁরাঁ জঁস। লুক্সেমবুর্গ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও লুক্সেমবুর্গ এপর্যন্ত একবারও অংশগ্রহণ করতে সক্ষম হয়নি। অরেলিয়েঁ জোয়াকিম, রদি লাঁজে, গুস্তি কেম্প, মারিও মুচ এবং লেওঁ মারের মতো খেলোয়াড়গণ লুক্সেমবুর্গের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৮ সালের সেপ্টেম্বর মাসে প্রকাশিত র‌্যাঙ্কিংয়ে লুক্সেমবুর্গ তাদের ইতিহাসে সর্বোচ্চ অবস্থান (৮২তম) অর্জন করে এবং ২০০৬ সালের আগস্ট মাসে প্রকাশিত র‌্যাঙ্কিংয়ে তারা ১৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লুক্সেমবুর্গের সর্বোচ্চ অবস্থান হচ্ছে ৬৯তম (যা তারা ১৯৪৫ সালে অর্জন করেছিল) এবং সর্বনিম্ন অবস্থান হচ্ছে ১৯০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Barrie Courney (৪ ডিসে ২০১৪)। "Luxembourg – List of International Matches"। RSSSF। সংগ্রহের তারিখ ৩১ আগস্ট ২০১২।  দাপ্তরিক ওয়েবসাইট (ফরাসি) ফিফা-এ লুক্সেমবুর্গ জাতীয় ফুটবল দল ওয়েব্যাক মেশিনে আর্কাইভকৃত ৪ জানুয়ারি ২০১৯ তারিখে (ইংরেজি) উয়েফা-এ লুক্সেমবুর্গ জাতীয় ফুটবল দল (ইংরেজি)
জার্নাল অফ দি আমেরিকান ওরিয়েন্টাল সোসাইটি

জার্নাল অফ দি আমেরিকান ওরিয়েন্টাল সোসাইটি হল ১৮৪৩ সাল থেকে আমেরিকান ওরিয়েন্টাল সোসাইটি কর্তৃক প্রকাশিত একটি ত্রৈমাসিক আকাদেমিক পত্রিকা। Journal of the American Oriental Society on JSTOR দাপ্তরিক ওয়েবসাইট
বৃহস্পতি ৬৬

বৃহস্পতি ৬৬ (ইংরেজি: Jupiter LXVI) হল বৃহস্পতির একটি বহিঃস্থ প্রাকৃতিক উপগ্রহ। এটি পূর্বে এস/২০১৭ জে ৫ (ইংরেজি: S/2017 J 5) নামে পরিচিত ছিল। ২০১৭ সালে স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। ২০১৮ সালের ১৭ জুলাই মাইনর প্ল্যানেট সেন্টার থেকে প্রকাশিত একটি মাইনর প্ল্যানেট ইলেকট্রনিক সার্কুলারের মাধ্যমে এই আবিষ্কারের কথা প্রথম ঘোষিত হয়। উপগ্রহটির ব্যাস প্রায় ২ কিলোমিটার এবং এটি প্রায় ২৩,২৩২,০০০ কিলোমিটারের একটি প্রায়-প্রধান কক্ষে বৃহস্পতিকে প্রদক্ষিণ করছে। এটির কক্ষীয় নতি প্রায় ১৬৪.৩°। এই উপগ্রহটি কারমে গোষ্ঠীর অন্তর্গত। S.S. Sheppard (2019), Moons of Jupiter, Carnegie Science, on line "MPEC 2018-O13 : S/2017 J 5"। Minor Planet Center। International Astronomical Union। সংগ্রহের তারিখ ১৭ জুলাই ২০১৮।
বগি

বগি (কিছু ক্ষেত্রে উত্তর আমেরিকায় ট্রাক বলা হয়) হলো একটি কাঠামো যা চাকার সেটকে বহন করে, যা একটি গাড়ির সাথে সংযুক্ত। বিভিন্ন ধরনের পরিবহনে বিভিন্ন ধরনের বগি রয়েছে। একটি বগি সাধারণভাবে সংযুক্ত থাকতে পারে (যেমন বহু রেলপথের গাড়িতে এবং সেমি-ট্রেলারে), অথবা দ্রুত বিচ্ছিন্নযোগ্য হতে পারে (যেমন রোড ট্রেনের ডলি বা রেলের বগি বিনিময়ে)। বগির মধ্যে সাসপেনশন থাকতে পারে (যেমন বেশিরভাগ রেল ও ট্র্যাকের বগি), অথবা নাও থাকতে পারে (যেমন বেশিরভাগ স্থল যানবাহনের বগি)। বগি কোনো সুইভেলের সাথে যুক্ত থাকতে পারে (যেমন কোনো রেলপথ গাড়ীতে), অথবা সরাসরি সংযুক্ত এবং স্প্রিং-এর ন্যায় (যেমন একটি বিমানের ল্যান্ডিং গিয়ারের মতো), বা অন্য কোনো উপায়ে (কেন্দ্রবিহীন বগি) যুক্ত করা অবস্থায় থাকতে পারে। বগি (যুক্তরাজ্যে), অথবা রেলপথ ট্রাক/হুইল ট্রাক/ট্রাক (উত্তর আমেরিকায়) হচ্ছে কোনো রেলপথ গাড়ির (কোচ, ওয়াগন বা লোকোমোটিভ) নিচে থাকা একটি কাঠামো, যাতে চাকা ও অ্যাক্সেল বিয়ারিং-এর মাধ্যমে সংযুক্ত থাকে। ভারতে বগি শব্দ দ্বারা একটি সম্পূর্ণ রেলপথ গাড়িকেও বোঝানো হয়। দক্ষিণ আফ্রিকাতে বগি (বা বগি ওয়াগন) দ্বারা প্রায়শই ফ্রেইট বা মালাবাহী ওয়াগনকে বোঝায়। "Bogie truck for railway and like vehicles"। google.com। ৮ মে ২০১৮ তারিখে মূল থেকে আর্কাইভ করা। সংগ্রহের তারিখ ৮ মে ২০১৮।  "AAR M-1003 Certified Truck Component Manufacturing"। ColumbusCastings.com। Columbus Castings। ২০১৪-১০-১৯ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৪।  "General Information" (পিডিএফ)। SCTCO.com। Standard Car Truck Company। জানুয়ারি ২০০০। ৪ মার্চ ২০১৬ তারিখে মূল (PDF) থেকে আর্কাইভ করা। সংগ্রহের তারিখ ১৯ নভেম্বর ২০১৪।  "Oxford Learner's Dictionaries - Find definitions, translations, and grammar explanations at Oxford Learner's Dictionaries"। www.oxfordadvancedlearnersdictionary.com। ২০১১-০৮-০৭ তারিখে মূল থেকে আর্কাইভ করা। সংগ্রহের তারিখ ৮ মে ২০১৮।
হাকিম নসরত হুসাইন মাল্টা

হাকিম নসরত হুসাইন মাল্টা ছিলেন একজন ভারতীয় ইসলামি পণ্ডিত ও ভারতীয় স্বাধীনতা আন্দোলনের কর্মী। তিনি রেশমি রুমাল আন্দোলনে অংশগ্রহণের ফলে মাল্টায় কারাবন্দি হয়েছিলেন। তিনি "নসরত হুসাইন কওরভি" নামেও পরিচিত। তবে তিনি নসরত হুসাইন মাল্টা নামে অধিক পরিচিত ছিলেন। তার বংশের ধারাবাহিকতা কওরা জাহানাবাদের সুফি সৈয়দ মাখদুম কুতুবুদ্দীন সালারবন্দেগি বঢের সহিত মিলিত হয়, যিনি ইমাম হুসাইনের বংশদ্ভুত ছিলেন। তিনি দারুল উলুম দেওবন্দ থেকে হাদিস শিক্ষা সমাপ্ত করে এবং সেখান থেকে উত্তীর্ণ হয়ে পাগড়ি লাভ করেন। তিনি মাহমুদ হাসান দেওবন্দির শিষ্য ও শাব্বির আহমদ উসমানীর সহপাঠী ছিলেন। ১৯১৭ সালে রেশমি রুমাল আন্দোলনের গোপনীয়তা প্রকাশ হয়ে গেলে ২২৩ জন স্বাধীনতা সংগ্রামীকে বন্দি করে জেলে বন্দি করা হয়েছিল। হুসাইন আহমদ মাদানি, মাওলানা ওয়াহিদ আহমদ মাদানি, উজাইর গুল পেশাওয়ারি প্রমূখকেও তার সাথে ইউরোপের মাল্টা দ্বীপে বন্দি করা হয়। তিনি বন্দি অবস্থাতেই মৃত্যুবরণ করেন। Metcalf, Barbara D. (২০১২-১২-০১)। Husain Ahmad Madani: The Jihad for Islam and India's Freedom (ইংরেজি ভাষায়)। Simon and Schuster। আইএসবিএন 978-1-78074-210-6।  admin (২০১৬-০৮-১৪)। "Muslim Ulema and India's freedom struggle"। Muslim Mirror (ইংরেজি ভাষায়)। সংগ্রহের তারিখ ২০২১-০১-১৬।  Shaykh Syed Husain Ahmad Madni (r.a)। Safar Nama Aseer -e- Malta By Shaykh Syed Husain Ahmad Madni (r.a) (Malay ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link)
কলমা ইউনিয়ন, তানোর

কলমা বাংলাদেশের রাজশাহী বিভাগের রাজশাহী জেলার অন্তর্গত তানোর উপজেলার একটি ইউনিয়ন। কলমা ইউনিয়নের আয়তন ৫১.৬৩ বর্গকিলোমিটার। কলমা ইউনিয়নের উত্তরে নিয়ামতপুর উপজেলা, দক্ষিণে মুণ্ডুমালা পৌরসভা, পূর্বে তালন্দ ইউনিয়ন, পশ্চিমে নাচোল উপজেলা অবস্থিত। কলমা ইউনিয়ন তানোর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম তানোর থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। কলমা ইউনিয়নের মোট পরিবারের সংখ্যা ১০,৪০৭ টি, মোট পুরুষ ভোটার ৩৫০০ জন ও মহিলা ৪২২৫ জন। ইউনিয়নটিতে ৪০ টি মৌজা ও ৪১ টি গ্রাম আছে। এছাড়া ইউনিয়নটিতে ১ টি কলেজ আছে। তানোর উপজেলা রাজশাহী বিভাগ রাজশাহী জেলা বিল্লী বাজার "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  দাপ্তরিক ওয়েবসাইট
বাধাইড় ইউনিয়ন

বাধাইড় বাংলাদেশের রাজশাহী বিভাগের রাজশাহী জেলার অন্তর্গত তানোর উপজেলার একটি ইউনিয়ন। বাধাইড় ইউনিয়নের আয়তন ২০.২৫ বর্গকিলোমিটার। বাধাইড় ইউনিয়ন তানোর উপজেলার আওতাধীন ২ নং ইউনিয়ন পরিষদ। এ ইউনিয়নের প্রশাসনিক কার্যক্রম তানোর থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ২০১১ সালের আদমশুমারি অনুযায়ী বাধাইড় ইউনিয়নের মোট জনসংখ্যা ২০‌,১৬৯ জন, যার মধ্যে ১০,১৬৯ জন পুরুষ ও ১০,০০০ জন মহিলা। তানোর উপজেলা রাজশাহী বিভাগ রাজশাহী জেলা "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  http://www.badhairup.rajshahi.gov.bd/ দাপ্তরিক ওয়েবসাইট
আমির মালিক

আমির মালিক (উর্দু: عامر ملک‎‎; জন্ম: ৩ জানুয়ারি ১৯৬৩) পাঞ্জাবের ম্যান্ডি বাহাউদ্দীন এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কাল থেকে শুরু করে ১৯৯০-এর দশকের মাঝামাঝি সময়কাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি। ১৯৭৯-৮০ মৌসুম থেকে ২০০১-০২ মৌসুম পর্যন্ত আমির মালিকের প্রথম-শ্রেণীর খেলোয়াড়ী জীবন চলমান ছিল। ভালো-মন্দ মিলিয়ে আমির মালিক তার খেলোয়াড়ী জীবন অতিবাহিত করেছিলেন। আর্থার মরিস ও নরি কন্ট্রাক্টরের পর তৃতীয় খেলোয়াড় হিসেবে প্রথম-শ্রেণীর অভিষেক খেলার উভয় ইনিংসে শতরান করার কৃতিত্ব প্রদর্শন করেছেন। ১৯৮৭ সালে সেন্ট্রাল ল্যাঙ্কাশায়ার লীগে খেলেন। হাইড সিসি’র সদস্যরূপে পেশাদার ক্রিকেটার হিসেবে রে বেরি’র স্থলাভিষিক্ত হন। সমগ্র খেলোয়াড়ী জীবনে চৌদ্দটি টেস্ট ও চব্বিশটি একদিনের আন্তর্জাতিকে অংশগ্রহণ করেছেন আমির মালিক। ৭ ডিসেম্বর, ১৯৮৭ তারিখে ফয়সালাবাদে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ অক্টোবর, ১৯৯৪ তারিখে রাওয়ালপিন্ডিতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন একদিনের আন্তর্জাতিক ক্রিকেটে অংশগ্রহণের সুযোগ দেয়া হয়নি। নিজস্ব দ্বিতীয় টেস্টে সাত ঘণ্টা ক্রিজে অবস্থান করে ৯৮ রানে অপরাজিত ছিলেন। ১৯৮৯-৯০ মৌসুমে ভারতের বিপক্ষে উপর্যুপরী শতরান করেন। উইকেট-রক্ষকের চলতি দায়িত্বে থেকে রিচি রিচার্ডসনকে স্ট্যাম্পিং করেছেন। দুই নম্বরে ব্যাটিংয়ে নামা অস্ট্রেলীয় পিটার টেলরের একমাত্র উইকেট পান। চার বছর দলের বাইরে অবস্থানের পর ১৯৯৪-৯৫ মৌসুমে অস্ট্রেলিয়ার মুখোমুখি হতে হয় তাকে। দ্বিতীয় টেস্টের দ্বিতীয় ইনিংসে অনবদ্য ৬৫ রান তুলে দলের পরাজয়ে রুখে দাঁড়ান। এরপর আর তাকে খেলানো হয়নি। টেস্টে শতরান ওডিআইয়ে ম্যান অব দ্য ম্যাচ "1988-1989 Benson & Hedges World Series - 7th Match - Australia v Pakistan - Perth"।  সেলিম মালিক মুশতাক মোহাম্মদ টেস্ট ক্রিকেটে হ্যাট্রিকের তালিকা পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে আমির মালিক (ইংরেজি) ক্রিকেটআর্কাইভে আমির মালিক (সদস্যতা প্রয়োজনীয়) (ইংরেজি)
ফুরকাত

যকিরজোন খলমুহাম্মাদ ওʻগʻলো (উজবেক: Zokirjon Xolmuhammad oʻgʻli, Зокиржон Ҳолмуҳаммад ўғли) (১৮৫৯–১৯০৯), যিনি ফুরকাত নামে বেশি পরিচিত, একজন উজবেক লেখক, কবি ও রাজনৈতিক ব্যক্তিত্ব. আধুনিক উজবেক সাহিত্যের বিকাশে তাঁর বড় প্রভাব ছিল। তিনি উজবেক ভাষায় প্রথম দিকের একটি পুস্তিকা এবং ব্যঙ্গাত্মক নিবন্ধ লিখেছিলেন।. জার ঔপনিবেশিক আমলের অন্যান্য লেখকদের মতো ফুরকাতও তাঁর কাজটিতে রাশিয়ান সাম্রাজ্য এবং এর সংস্কৃতির প্রশংসা করতে বাধ্য হয়েছিল। তিনি যখন রাশিয়ান শাসনের নিষ্ঠুরতার সমালোচনা করে এমন কবিতা লিখতে শুরু করেছিলেন, তখন তাকে চীনা তুর্কিস্তানে নির্বাসিত করা হয়েছিল. যোকিরজন খলমুহাম্মাদ ও'গ'লির জন্ম ১৮৫৯ সালে কোকান্দে। চৌদ্দ বছর বয়সে তাঁকে একটি মাদ্রাসায় প্রেরণ করা হয়েছিল। মাদ্রাসায়, জোলমুহমুদ ওগালি আরবি ও ফারসি ভাষা শিখেন এবং প্রাচ্য সাহিত্যে আগ্রহী হন। ১৮৭৬ সালে, তিনি মার্গিলানে চলে গেলেন তাঁর চাচার কাছে কাজ করার জন্য যার দোকান ছিল। ১৮৮০ সালে, খলমুহাম্মাদ ও'গ'লি কোকান্দে ফিরে এসে বিয়ে করেন। ১৮৮৯ সালে তিনি তাশখন্দে চলে আসেন। ১৮৯১ সাল থেকে শুরু করে, খলমাহমুদ ওগলি আজারবাইজান, তুরস্ক, সৌদি আরব, মিসর, গ্রীস, বুলগেরিয়া এবং ভারত সহ বহু দেশে ভ্রমণ করেছিলেন। তিনি তার কাজগুলিতে রাশিয়ান শাসনের নির্মমতার সমালোচনা শুরু করার পরে তাকে চীনা তুর্কিস্তানে নির্বাসিত করা হয়েছিল। তিনি ১৮৯৩ সালে ইয়ারকান্তে এসে পৌঁছান এবং ১৯০৯ সালে তাঁর মৃত্যুর আগ পর্যন্ত তিনি সেখানে অবস্থান করেন। যোকিরজন খলমুহাম্মাদ ও'গ'লি "ফুরকাত" ছদ্মনামে লেখালেখি শুরু করেন, যার অর্থ "বিচ্ছিন্নকরণ"। তিনি " ফারহাত" ছদ্মনামেও লেখালেখি করেন যার অর্থ "আনন্দ"। তাঁর রচনাবলীতে ফুরকাত মানব মর্যাদার প্রশংসা করেছিলেন এবং ধর্ম ও সন্যাসী জীবনের বিরোধী ছিলেন। ১৮৯১ সালে তিনি তাঁর আত্মজীবনীমূলক বই সারগুজাশ্তনোমা লেখেন। একে ফুরকাতনোমা-ও বলা হয়। ফুরকাতের অন্যান্য লেখা: গিমনাজিয়া, ইল্ম খোসিয়াতি, ভিস্তাভকা খুসুসিদা, আক্ত মাজলিসি খুসুসিদা, নাগʻমা বাযমি খুসুসিদা, আদাশগানমান, ফাসলি নাভবাহোর ওʻল্দি..., সায়দিঙ্গ কোʻয়া বের, সায়্যোদ..., কেলিঞ্চাক, সাবোগʻআ খিতোব, বোরমাসমিয এবং আরো অনেক। "Zokirjon Xolmuhammad oʻgʻli Furqat"। Ziyouz (Uzbek ভাষায়)। সংগ্রহের তারিখ ১৪ ফেব্রুয়ারি ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) "Furqat"। Ensiklopedik lugʻat (Uzbek ভাষায়)। 2। Toshkent: Oʻzbek sovet ensiklopediyasi। ১৯৯০। পৃষ্ঠা 353। 5-89890-018-7। উদ্ধৃতি শৈলী রক্ষণাবেক্ষণ: অচেনা ভাষা (link) Ismatoullaev, Khairoulla। "Uzbek literature"। Encyclopædia Britannica। সংগ্রহের তারিখ ৬ মার্চ ২০১২।  উদ্ধৃতি ত্রুটি: <ref> ট্যাগ বৈধ নয়; GSE নামের সূত্রটির জন্য কোন লেখা প্রদান করা হয়নি
শেষকৃত্য

সংস্কৃতিভেদে শেষকৃত্যের রীতিনীতি শেষকৃত্য বলতে কোনও ব্যক্তির মৃতদেহ তথা শবদেহের অন্তিম বন্দোবস্ত করার সাথে সংশ্লিষ্ট প্রথাগত আচার-অনুষ্ঠানকে বোঝায়। একাধিক ব্যক্তিবর্গের উপস্থিতিতে মৃতদেহ সমাধিস্থকরণ (দাফন করা, কবর বা গোর দেওয়া), শবদাহ তথা মড়া পোড়ানো (অন্ত্যেষ্টিক্রিয়া, শ্রাদ্ধ বা সৎকার), ইত্যাদি হল শেষকৃত্যের কিছু উদাহরণ। শেষকৃত্যের প্রথা বা রীতিনীতিগুলি মৃতব্যক্তিকে স্মরণ করার জন্য ও তার প্রতি সম্মান জ্ঞাপনের জন্য কোনও সংস্কৃতির বা ধর্মে অন্তর্ভুক্ত বিশ্বাস ও প্রথার জটিল সমবায়। এগুলির মধ্যে মাটিতে সমাধিস্থ করা, স্মৃতিস্তম্ভ, প্রার্থনা ও আচার-অনুষ্ঠান পালন, ইত্যাদি অন্তর্ভুক্ত। সাংস্কৃতিক ও ধর্মীয় গোষ্ঠীভেদে এই রীতিনীতিগুলি ভিন্ন ভিন্ন হয়ে থাকে। শেষকৃত্যের কিছু ধর্মনিরপেক্ষ উদ্দেশ্যও আছে, যেমন মৃত ব্যক্তির জন্য শোক প্রকাশ করা, মৃত ব্যক্তির ইহজীবন উদ্‌যাপন করা এবং শোকসন্তপ্ত পরিবারের সদস্যদেরকে সান্ত্বনা ও মানসিক সমর্থন প্রদান করা। এর বিপরীতে ধর্মীয় দৃষ্টিকোণ থেকে শেষকৃত্যের উদ্দেশ্য হল মৃত ব্যক্তির আত্মার পরকাল গমন, পুনরুত্থান বা পুনরুজ্জীবন প্রক্রিয়ায় সাহায্য করা। "funeral"। অক্সফোর্ড ইংলিশ ডিকশনারি (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.)
বৃহস্পতি ৬৩

বৃহস্পতি ৬৩ (ইংরেজি: Jupiter LXIII) হল বৃহস্পতির একটি বহিঃস্থ প্রাকৃতিক উপগ্রহ। এটি পূর্বে এস/২০১৭ জে ২ (ইংরেজি: S/2017 J 2) নামে পরিচিত ছিল। ২০১৭ সালে স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। ২০১৮ সালের ১৭ জুলাই মাইনর প্ল্যানেট সেন্টার থেকে প্রকাশিত একটি মাইনর প্ল্যানেট ইলেকট্রনিক সার্কুলারের মাধ্যমে এই আবিষ্কারের কথা প্রথম ঘোষিত হয়। উপগ্রহটির ব্যাস প্রায় ২ কিলোমিটার এবং এটি প্রায় ২৩,৩০৩,০০০ কিলোমিটারের একটি প্রায়-প্রধান কক্ষে বৃহস্পতিকে প্রদক্ষিণ করছে। এটির কক্ষীয় নতি প্রায় ১৬৬.৪। এই উপগ্রহটি কারমে গোষ্ঠীর অন্তর্গত। S.S. Sheppard (2019), Moons of Jupiter, Carnegie Science, on line "MPEC 2018-O10 : S/2017 J 2"। Minor Planet Center। International Astronomical Union। সংগ্রহের তারিখ ১৭ জুলাই ২০১৮।  "Archived copy"। ২০১৭-০৭-২০ তারিখে মূল থেকে আর্কাইভ করা। সংগ্রহের তারিখ ২০১৮-০৭-১৭।
শবাধার-বাহক

শবাধার-বাহক বলতে কোনও শেষকৃত্য অনুষ্ঠানে প্রয়াত ব্যক্তির মৃতদেহধারণকারী শবাধার বহনকারী একাধিক ব্যক্তিকে বোঝায়। কোনও কোনও ঐতিহ্যে শবাধার-বাহক এবং শবাধার-আচ্ছাদন বাহকের মধ্যে পার্থক্য করা হয়। দ্বিতীয়োক্ত ব্যক্তিরা শবাধারকে আচ্ছাদনকারী কাপড়ের কোণা ধরে রাখেন। প্রথমোক্তরা শবাধার উত্তোলন ও বহনের ভারী কাজটি করেন। কিছু কিছু সংস্কৃতিতে শবাধার-বাহকেরা মৃতব্যক্তিকে সম্মান করতে ও শবাধারের ক্ষতি না করার জন্য শ্বেতবর্ণের দস্তানা পরিধান করতে পারেন। কোনও কোনও ক্ষেত্রে কোনও যানবাহন বা ভারবাহী প্রাণী দিয়ে শবাধার বহন করানো হতে পারে; সেক্ষেত্রে শবাধার-বাহকের বদলে প্রতীকীরূপে শবযাত্রীরা পাশে হাঁটতে পারেন। কিছু সংস্কৃতিতে যেমন পশ্চিমা সংস্কৃতিতে কিংবা বাংলাদেশী মুসলমান সংস্কৃতিতে শবাধার-বাহকেরা সাধারণত মৃত ব্যক্তির নিকট আত্মীয় বা পরিবারের পুরুষ সদস্য, ঘনিষ্ঠ বন্ধু বা সহকর্মী হয়ে থাকেন। কিছু আফ্রিকান সংস্কৃতিতে পরিবারের সদস্য নয়, বরং পেশাদার শেষকৃত্য প্রতিষ্ঠানের কর্মীরা অর্থের বিনিময়ে শবাধার বহন করেন। সাধারণত শবাধার-বাহকেরা শবাধারের চার কোণে এবং দুই পার্শ্বে একটি করে কাঁধের উপরে রেখে শবাধারটিকে বহন করেন। কখনও কখনও কোমরের কাছে রেখে হাত দিয়ে ধরেও শবাধান বহন করা হতে পারে। কখনও কখনও মূল শবাধার বাহকদের পাশাপাশি সাম্মানিক শবাধার বাহক থাকতে পারে, যারা হয় শবাধারের সামনে বা পেছনে থেকে মৃত ব্যক্তিকে সম্মান জানিয়ে হাঁটেন। Lansah, Sulley। "Ghana's Dancing Pallbearers Bring Funeral Joy"। BBC News। সংগ্রহের তারিখ ৪ এপ্রিল ২০২০।
আচার্য সুকুমার সেন মহাবিদ্যালয়

আচার্য সুকুমার সেন মহাবিদ্যালয় হল ভারতের পশ্চিমবঙ্গ রাজ্যের পূর্ব বর্ধমান জেলায় অবস্থিত একটি সরকারি সাধারণ ডিগ্রি কলেজ। এখানে স্মাতক স্তরে কলা বিভাগে পঠনপাঠন চলে। কলেজটি বর্ধমান বিশ্ববিদ্যালয় কর্তৃক অনুমোদিত। ভারতের শিক্ষা ব্যবস্থা পশ্চিমবঙ্গে শিক্ষা "Affiliated College of University of Burdwan"। [স্থায়ীভাবে অকার্যকর সংযোগ]
খামিস মুশাইত

খামিস মুশাইত (আরবি: خميس مشيط) দক্ষিণ-পশ্চিম সৌদি আরবের একটি শহর যা আবহা এর পূর্বে 'আছির প্রদেশে, দাহরান থেকে ১,৩০০ কিলোমিটার (৮১০ মা) বা ৬৫০ নটিক্যাল মাইল এবং দেশের রাজধানী রিয়াদ থেকে ৮৮৪ কিলোমিটার (৫৪৯ মা) দূরে অবস্থিত। এটি শাহরান উপজাতির রাজধানী। সৌদি আরবের অষ্টম বৃহত্তম খামিস মুশাইতের আনুমানিক জনসংখ্যা ১,৩০০,০০০। এটি সৌদি আরবের চতুর্থ বৃহত্তম বাণিজ্য কেন্দ্র হিসেবে উল্লেখযোগ্য এবং বিশ্বমানের সামরিক বিমানবন্দরের জন্য বিখ্যাত। ১৯৭০-এর দশক অবধি, খামিস মুশাইত ছিল হালকা-জলবায়ু কৃষি অঞ্চল এবং ৫০,০০০ এরও কম জনসংখ্যার একটি ছোট শহর। তখন থেকে এর জনসংখ্যা নাটকীয়ভাবে বেড়ে ১,২০০,০০০ এরও বেশি হয়েছে। শহরটির চারদিক কৃষিজাত ফসল উৎপাদনের খামার দ্বারা বেষ্টিত। কিং খালিদ এয়ার বেস (কেএমএক্স) এর একটি ১২,৪০০ ফু (৩,৭৮০ মি) পাকা রানওয়ে আছে। ১৯৬০ এবং ৭০ এর দশকে বেসটি বিমানবাহিনীর ইঞ্জিনিয়াররা নকশা করেন এবং মার্কিন সেনারা তৈরি করেন এবং এতে এফ-১৫ সুবিধা রয়েছে। ১৯৯১ সালে উপসাগরীয় যুদ্ধের সময় এখানে মার্কিন বিমানবাহিনীর একটি ঘাঁটি ছিল যেখান থেকে তারা বাগদাদে বোমারু বিমান চালাতো। খামিস মুশাইত ১৭৬০-এর দশক থেকে এই নামে পরিচিত। "খামিস" বাজার যা সপ্তাহের প্রতি বৃহস্পতিবার অনুষ্ঠিত হয় এবং শাহরান উপজাতির প্রধান মুশাইত ইবনে সালেমের নামে এর নামকরণ করা হয় যিনি বাজারের তত্ত্বাবধায়ক। খামিস মুশাইতে উষ্ণ মরুজ জলবায়ু রয়েছে। খামিস মুশাইতে কয়েকটি বাজারের মধ্যে রয়েছে, খামিস বাজার ও রূপার বাজার। এই বাজার দুটি রূপা এবং মসলার বাজারের জন্য সুপরিচিত। উল্লেখযোগ্য হোটেলগুলোর মধ্যে রয়েছে মুশায়াত প্যালেস হোটেল এবং ট্রিডেন্ট হোটেল। আল-হায়াত হাসপাতাল এবং খামিস মুশাইত মসজিদটিও উল্লেখযোগ্য। আল-হায়াত হাসপাতাল কিং ফাহাদ মসজিদ সৌদি আরবের প্রদেশসমূহ আবহা 'আছির প্রদেশ জেদ্দা তিহামা রিয়াদ Cordesman, Anthony H. (১৯৮৭)। Western Strategic Interests in Saudi Arabia। Croom Helm। পৃষ্ঠা ১৭০। আইএসবিএন 978-0-7099-4823-0। সংগ্রহের তারিখ ১৭ জানুয়ারি ২০২১।  Ham, Anthony; Shams, Martha Brekhus; Madden, Andrew (১৫ সেপ্টেম্বর ২০০৪)। Saudi Arabia। Lonely Planet। পৃষ্ঠা ১৩৪। আইএসবিএন 978-1-74059-667-1। সংগ্রহের তারিখ ১৮ জানুয়ারি ২০২১।  Cordesman, Anthony H.; Al-Rodhan, Khalid R. (২০০৭)। Gulf Military Forces in an Era of Asymmetric Wars। Greenwood Publishing Group। পৃষ্ঠা ২১৬। আইএসবিএন 978-0-275-99399-3। সংগ্রহের তারিখ ১৮ জানুয়ারি ২০২১।  كتاب الشيخ سعيد بن عبدالعزيز ابن مشيط شيخ شمل قبائل شهران و ابنه عبدالعزيز في ذاكرة التاريخ "Al Moqatel - خميس مشيط، المملكة العربية السعودية"। www.moqatel.com। সংগ্রহের তারিখ ২০২১-০১-১৮।  উইকিমিডিয়া কমন্সে খামিস মুশাইত সংক্রান্ত মিডিয়া রয়েছে।
হওজা

হওজা (আরবি: حوزة) বা হ়ওজ়াহ ʿইলমিয়াহ (আরবি: حوزة علمیة) হল শিয়া মুসলিম শিক্ষালয় যেখানে দ্বাদশী ধর্মগুরুরা শিক্ষালাভ করেন। অসংখ্য গ্রান্ড আয়াতুল্লাহর সমন্বয়ে একটি হওজা গঠিত হয়। ইরাকের নাজাফ এবং ইরানের কোম শহরের হওজাদ্বয় শিয়া ইসলামের প্রসিদ্ধ দুটি শিক্ষাকেন্দ্র। তবে বিশ্বের বিভিন্ন শহরে আরও অনেক হওজা রয়েছে, যেমন: কারবালা, ইসফাহান, মাশহাদ, বৈরুত, লাহোর, লখনৌ, উত্তর আমেরিকা, ইউরোপ ইত্যাদি। "Hawza - Advanced Islamic Studies"। Ahlul Bayt Digital Islamic Library Project। ৮ মার্চ ২০১১ তারিখে মূল থেকে আর্কাইভ করা।  Frequently Asked Questions (FAQ) on Hawza Studies ওয়েব্যাক মেশিনে আর্কাইভকৃত ২৬ এপ্রিল ২০১০ তারিখে
ফক্স স্পোর্টস এশিয়া

ফক্স স্পোর্টস এশিয়া (পূর্বের ইএসপিএন স্টার স্পোর্টস) এশীয় একটি টেলিভিশন চ্যানেল। এটি দক্ষিণ এশিয়ায় পরিচালিত হয়েছিল, তবে স্টার ইন্ডিয়া ২০১৩ সালে ভারতীয় ব্যবসাভার গ্রহণ করেছিল। মূলত ১৯৯০ এর দশকের গোড়ার দিকে স্টার স্পোর্টস এবং ইএসপিএন দ্বারা ফক্স নেটওয়ার্ক গ্রুপ 'দ্বারা চালু করা হয়েছিল এশিয়া প্যাসিফিক স্টার টিভি এবং ইএসপিএন ইন্টারন্যাশনাল যথাক্রমে উভয় পক্ষই ১৯৯৬ সালের অক্টোবরে এশিয়াতে তাদের কার্যক্রম একত্রিত করতে সম্মত হয়েছিল। নিউজ কর্পোরেশন উদ্যোগটির পুরো নিয়ন্ত্রণ নিয়েছিল ২০১২ সালে এবং যথাক্রমে জানুয়ারী ২০১৩ এবং আগস্ট ২০১৪ এ দুটি পর্যায়ে চ্যানেলগুলি পুনরায় চালু করেছে. "News Corp to buy out ESPN from ESS, Sawhney to leave"। The Hindu। Chennai, India। ৬ জুন ২০১২।  Official site of Fox Sports ওয়েব্যাক মেশিনে আর্কাইভকৃত ১৪ আগস্ট ২০১৪ তারিখে
দ্যা ন্যাশনাল (স্কটল্যান্ড)

দ্যা ন্যাশনাল একটি স্কটিশ দৈনিক পত্রিকা যা প্রকাশক নিউজকোয়েস্টের মালিকানাধীন। এটি ২৪ নভেম্বর ২০১৪-এ প্রকাশ শুরু হয়েছিল এবং স্কটল্যান্ডের প্রথম দৈনিক পত্রিকা যা স্কটিশ স্বাধীনতার সমর্থনে ছিল। ২০১৪ সালের স্কটিশ স্বাধীনতা গণভোটের প্রেক্ষিতে স্বাধীনতাপন্থী কাগজের জন্য নিউজকোয়েস্টের পাঠকদের কাছ থেকে ডাকার প্রতিক্রিয়া হিসাবে এটি চালু হয়েছিল। প্রাথমিকভাবে সপ্তাহান্তে দিনে প্রকাশিত, শনিবার সংস্করণ মে ২০১৫ এ যুক্ত হয়েছিল। দ্যা ন্যাশনাল ট্যাবলয়েড ফর্ম্যাটে মুদ্রিত এবং অনলাইন সাবস্ক্রিপশনের মাধ্যমেও পাওয়া যায়। ২০১৮ এর সেপ্টেম্বরে, ন্যাশনাল সানডে হেরাল্ডের সমাপ্তির অব্যাহত শূন্যতা পূরণ করতে রবিবার সংস্করণ হিসাবে রবিবারের ন্যাশনাল চালু করেছে। ২০১৭ এর সেপ্টেম্বরে, ন্যাশনাল সানডে হেরাল্ডের সমাপ্তির অব্যাহত শূন্যতা পূরণ করতে রবিবার সংস্করণ হিসাবে সানডে ন্যশনাল চালু করেছে। স্কটল্যান্ড "The National January to December 2018 Circulation (average per issue)"। ২ মার্চ ২০১৯।  Mayhew, Freddy (২৩ আগস্ট ২০১৮)। "Sunday Herald to close as Newsquest launches two new Sunday newspapers for Scotland in the Sunday National and Herald on Sunday"। Press Gazette (ইংরেজি ভাষায়)। সংগ্রহের তারিখ ৩১ জুলাই ২০১৯।  [১]
বাজালী জেলা

বাজালী জেলা উত্তর পূর্ব ভারতের আসাম রাজ্যে অবস্থিত একটি জেলা৷ এটি আসামের ৩৪তম ও নবগঠিত জেলা৷ বড়পেটা জেলার উত্তর পূর্বের তহশিলগুলি একত্রিত করে জেলাটি গঠিত৷ আসামের মুখ্যমন্ত্রী সর্বানন্দ সোনোয়ালের তত্ত্বাবধানে ও উপস্থিতিতে আসাম মন্ত্রিসভা ২০২০ খ্রিস্টাব্দের ১০ই আগস্ট বাজালীকে পূর্ণ জেলা ঘোষণায় মতদান করেন৷ ২০২১ খ্রিস্টাব্দের ১২ই জানুয়ারি বাজালীকে আনুষ্ঠানিকভাবে পূর্ণ জেলার মর্যাদা দেওয়া হয়৷ নতুন জেলা গভর্নর বিবেচিত হন জগদীশ মুখী মহাশয়৷ জেলাটির সদর দপ্তর পাঠশালা শহরে অবস্থিত৷ Desk, Sentinel Digital (২০২০-০৮-১০)। "'Bajali' to become the 34th full-fledged district of Assam - Sentinelassam"। www.sentinelassam.com (ইংরেজি ভাষায়)। সংগ্রহের তারিখ ২০২০-১১-২৬।  Desk, Sentinel Digital (২০২১-০১-১৩)। "'Bajali' Becomes the 34th Full-Fledged District of Assam"। www.sentinelassam.com (ইংরেজি ভাষায়)। সংগ্রহের তারিখ ২০২১-০১-১৬।
খাইবার মেডিকেল বিশ্ববিদ্যালয়

খাইবার মেডিকেল বিশ্ববিদ্যালয় (উর্দু: جامعہ طبی خیبر‎‎, পশতু: د خیبر طبي پوهنتون, সংক্ষিপ্ত হিসাবে KMU), পাকিস্তানের খাইবার পাখতুনখোয়ার পেশোয়ারে অবস্থিত একটি পাবলিক গবেষণা বিশ্ববিদ্যালয়। ২০০৭ সালের জানুয়ারিতে প্রতিষ্ঠিত এই বিশ্ববিদ্যালয়টিতে বেশ কয়েকটি প্রয়োজনীয় কলেজ এবং ইনস্টিটিউট, অনুমোদিত স্নাতক ও স্নাতকোত্তর মেডিকেল ও ডেন্টাল ইনস্টিটিউট এবং বিভিন্ন সহযোগী স্বাস্থ্য বিজ্ঞান প্রোগ্রাম রয়েছে। কেএমইউ বেসিক মেডিকেল সায়েন্সেস ইনস্টিটিউট কেএমইউ ডেন্টাল সায়েন্সেস ইনস্টিটিউট, কোহাত কেএমইউ হেলথ প্রফেশন এডুকেশন ও রিসার্চ ইনস্টিটিউট কেএমইউ মেডিকেল বিজ্ঞান ইনস্টিটিউট, কোহাত কেএমইউ নার্সিং বিজ্ঞান ইনস্টিটিউট কেএমইউ প্যারামেডিকেল বিজ্ঞান ইনস্টিটিউট কেএমইউ স্বাস্থ্য ঔষধ ও পুনর্বাসন ইনস্টিটিউট কেএমইউ পাবলিক স্বাস্থ্য ও সমাজবিজ্ঞান ইনস্টিটিউট খাইবার মেডিকেল কলেজ (পেশাওয়ার) আয়ুব কলেজ অব ডেন্টিস্ট্রি (অ্যাবোটাবাদ) আয়ুব মেডিকেল কলেজ (অ্যাবোটাবাদ) বান্নু মেডিকেল কলেজ (বান্নু) গাজ্জু খান মেডিকেল কলেজ (সোয়াবি) গোমাল মেডিকেল কলেজ (ডেরা ইসমাইল খান) জিন্নাহ মেডিকেল কলেজ (পেশাওয়ার) খাইবার কলেজ অব ডেন্টিস্ট্রি (পেশাওয়ার) খাইবার গার্লস মেডিকেল কলেজ (পেশাওয়ার) রেহমান মেডিকেল কলেজ (পেশাওয়ার) নর্থওয়েস্ট মেডিসিন স্কুল (পেশাওয়ার) সাইদু মেডিকেল কলেজ (সোয়াত) মহিলা মেডিকেল ও ডেন্টাল কলেজ (অ্যাবোটাবাদ) আল রাজী মেডিকেল কলেজ (পেশাওয়ার) স্নাতকোত্তর মেডিকেল ইনস্টিটিউট পেশাওয়ার আইয়ুব নার্সিং স্কুল (অ্যাবোটাবাদ) নর্থওয়েস্ট নার্সিং কলেজ (পেশাওয়ার) আরএমআই নার্সিং স্কুল (পেশাওয়ার) রয়্যাল নার্সিং কলেজ (সাইদু শরীফ) বুনের ইনস্টিটিউট অব হেলথ সায়েন্সেস (বুনের) নর্থওয়েস্ট ফার্মাসি কলেজ (পেশাওয়ার) বান্নু মেডিকেল প্রযুক্তি কলেজ (বান্নু) প্রাদেশিক হোমিওপ্যাথিক মেডিকেল কলেজ (পেশাওয়ার) মাহবুব ফিজিওথেরাপি বিদ্যালয় (পেশাওয়ার) জাতীয় স্বাস্থ্য ও ব্যবস্থাপনা বিজ্ঞান ইনস্টিটিউট (পেশাওয়ার) নর্থওয়েস্ট ফিজিক্যাল থেরাপি কলেজ (পেশাওয়ার) পাকিস্তান কমিউনিটি অপথালমোলোজি ইনস্টিটিউট (পেশাওয়ার) পাকিস্তান প্রোসথেটিক্স ও অর্থোটিক্স বিজ্ঞান ইনস্টিটিউট (পেশাওয়ার) আরএমআই এলাইড স্বাস্থ্য বিজ্ঞান বিদ্যালয় (পেশাওয়ার) আরএমআই পুনর্বাসন বিজ্ঞান কলেজ (পেশাওয়ার) সারহাদ স্বাস্থ্য বিজ্ঞান ইনস্টিটিউট (পেশাওয়ার) উদয়ন মেডিকেল বিজ্ঞান ইনস্টিটিউট (পেশাওয়ার) "সংরক্ষণাগারভুক্ত অনুলিপি"। ২৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২১।